**โครงการศูนย์เรียนรู้การพัฒนาเกษตรอ่างเก็บน้ำห้วยไฟอันเนื่องมาจากพระราชดำริ จังหวัดพะเยา**

**1. หน่วยงานรับผิดชอบ**

**1.1 หน่วยงานหลัก** สำนักงานการปฏิรูปที่ดินเพื่อเกษตรกรรม

**1.2 หน่วยงานบูรณาการ** หน่วยงานสังกัดกระทรวงเกษตรและสหกรณ์ และหน่วยงานอื่นๆ ที่เกี่ยวข้อง

**2. ความสอดคล้องกับยุทธศาสตร์/ นโยบาย**

2.1 ยุทธศาสตร์ชาติ 20 ปี ยุทธศาสตร์ที่ 4 ด้านการสร้างความเสมอภาคและเท่าเทียมกันทางสังคม

2.2 แผนพัฒนาเศรษฐกิจและสังคมแห่งชาติฉบับที่ 12 ยุทธศาสตร์ที่ 2 การสร้างความเป็นธรรมและลดความเหลื่อมล้ำในสังคม

2.3 ยุทธศาสตร์กระทรวงเกษตรและสหกรณ์ ยุทธศาสตร์ที่ 4 การบริหารจัดการทรัพยากรการเกษตรและสิ่งแวดล้อมอย่างสมดุลและยั่งยืน

2.4 ยุทธศาสตร์การจัดสรรและแผนงานงบประมาณปี 2563

: ยุทธศาสตร์ที่ 4 ด้านการสร้างโอกาสและความเสมอภาคทางสังคม

: แผนงานยุทธศาสตร์เสริมสร้างพลังทางสังคม

**3. หลักการและเหตุผล**

โครงการศูนย์เรียนรู้การพัฒนาเกษตรอ่างเก็บน้ำห้วยไฟอันเนื่องมาจากพระราชดำริ เป็นโครงการซึ่งพัฒนาต่อเนื่องมาจากการสร้างอ่างเก็บน้ำห้วยไฟตามพระราชดำริ ตั้งอยู่ หมู่11 ตำบลภูซาง อำเภอภูซาง จังหวัดพะเยา อ่างเก็บน้ำห้วยไฟฯ ก่อสร้างแล้วเสร็จเมื่อปี พ.ศ. 2525 เป็นเขื่อนดินสูง 14 เมตร ความจุเก็บกักน้ำ 700,000 ลูกบาศก์เมตร พื้นที่ได้รับประโยชน์ 3,000 ไร่ และได้จัดตั้งกลุ่มผู้ใช้น้ำอ่างเก็บน้ำห้วยไฟอันเนื่องมาจากพระราชดำริ ขึ้นตามรูปแบบของกรมชลประทาน เมื่อเดือนพฤศจิกายน 2532 หมายเลขทะเบียน 270304-32-20-0035

โครงการศูนย์เรียนรู้การพัฒนาเกษตรอ่างเก็บน้ำห้วยไฟอันเนื่องมาจากพระราชดำริ จัดตั้งขึ้นเมื่อวันที่ 25 สิงหาคม 2551 พื้นที่ 57-1-36 ไร่ โดยสมเด็จพระเทพรัตนราชสุดาฯสยามบรมราชกุมารี เสด็จทรงเยี่ยมและเปิดโครงการศูนย์เรียนรู้การพัฒนาเกษตรอ่างเก็บน้ำห้วยไฟฯ ที่บ้านทุ่งกระเทียม เมื่อวันที่ 17 กุมภาพันธ์ 2552 เพื่อให้ศูนย์เรียนรู้แห่งนี้เป็นศูนย์กลางการพัฒนาองค์ความรู้แก่เกษตรกร เพื่อสร้างแปลงต้นแบบการเกษตรสำหรับการเรียนรู้ด้านการปลูกพืช เลี้ยงสัตว์ เพื่อลดค่าใช้จ่ายในการดำรงชีวิต และลดต้นทุนการผลิต ให้แก่เกษตรกร

ส.ป.ก. เข้าร่วมโครงการฯ มาตั้งแต่ปี 2552 จนถึงปัจจุบัน โดยดำเนินการพัฒนาในเรื่องโครงสร้างพื้นฐานในพื้นที่เขตปฏิรูปที่ดิน และพัฒนาพื้นที่สาธิตภายในบริเวณศูนย์เรียนรู้ฯ จำนวน 3 ไร่ เพื่อสาธิตการปลูกพืชหลังนา ผักสวนครัว ผักพื้นเมืองหลายชนิด เช่น ปลูกชะอม มะม่วง กล้วยน้ำว้า ข้าว ถั่วลิสง แฝก ไผ่ พืชสมุนไพร สตอร์บอรี่ มัลเบอร์รี่ และมีการรวมกลุ่มเลี้ยงสุกรโดยมีการบริหารจัดการแปลงตามศาสตร์ของเกษตรทฤษฎีใหม่ แต่ถึงกระนั้นก็ค้นพบว่า เจ้าหน้าที่สามารถพัฒนาได้เพียงกลุ่มเกษตรกรบางกลุ่มเท่านั้น เนื่องด้วยบริบทและภูมิศาสตร์การตั้งที่อยู่อาศัยของเกษตรกร โดยจะพบว่าการพัฒนาแปลงสาธิตเพื่อเป็นพื้นที่ต้นแบบในการเรียนรู้ฯ ได้ผลดีกับเกษตรกรที่มีที่อยู่อาศัยใกล้ๆเกษตรกรมีการนำความรู้ที่ได้จากแปลงสาธิตไปปรับใช้กับแปลงของเกษตรกรเอง มีการปลูกผักเพื่อบริโภคในครัวเรือนเพิ่มขึ้น โดยเน้นปลูกแบบลดการใช้สารเคมีซึ่งดีต่อสุขภาพของเกษตรกรด้วย

และถึงแม้ว่าเกษตรกรที่อาศัยอยู่ในพื้นที่โดยรอบโครงการศูนย์เรียนรู้การพัฒนาเกษตรฯ จะได้รับการพัฒนา สามารถปรับตัวและมีชีวิตความเป็นอยู่ที่ดีขึ้น สามารถลดรายจ่ายในครัวเรือนและมีรายได้เสริมจากประกอบอาชีพทั้งในและนอกการเกษตร แต่เป้าหมายการพัฒนาเกษตรกรของ ส.ป.ก. มิได้หยุดเพียง

-2-

กลุ่มเกษตรกรกลุ่มนี้เท่านั้น ส.ป.ก. ต้องการขยายพื้นที่การพัฒนาออกไปในพื้นที่ต่างๆ ในเขตปฏิรูปที่ดิน การพัฒนาที่หลากหลายตามความต้องการของเกษตรกร และกลไกการถ่ายทอดความรู้จากเกษตรกรต้นแบบสู่เกษตรกรด้วยกันจะเป็นแรงผลักดันส่งผลให้เกษตรรายอื่นๆ นำแนวคิดการทำการเกษตร  
ที่เหมาะสมกับบริบทชุมชนที่เกษตรกรอาศัยอยู่ไปใช้กระทั่งเป็นชุมชนที่เข้มแข็งสืบไป

**4. วัตถุประสงค์**

4.1 เพื่อเป็นโครงการนำร่องในการประสานงานของหน่วยงานที่เกี่ยวข้อง และจัดรูปแบบการผลิตทางการเกษตรตามแนวปรัชญาของเศรษฐกิจพอเพียง

4.2 เพื่อสร้างแปลงต้นแบบการเกษตรสำหรับการเรียนรู้ โดยเน้นปลูกพืชในระบบเกษตรอินทรีย์ปลอดสารเคมีเป็นหลัก

**5. กลุ่มเป้าหมายการดำเนินการ**

เกษตรกรในเขตปฏิรูปที่ดินบ้านทุ่งกระเทียม ต.ภูซาง อ.ภูซาง จ.พะเยาจำนวน 50 ราย

**6. พื้นที่ดำเนินการ**

พื้นที่เขตปฏิรูปที่ดินบ้านทุ่งกระเทียม ต.ภูซาง อ.ภูซาง จ.พะเยา

**7. หลักเกณฑ์/ เงื่อนไข**

**7.1 การคัดเลือกพื้นที่**พื้นที่ในเขตปฏิรูปที่ดิน

**7.2 การคัดเลือกเกษตรกร** เกษตรกรอยู่ในเขตปฏิรูปที่ดิน มีเอกสารสิทธิ ส.ป.ก. 4-01

**8. วิธีดำเนินการ**

8.1 ประสาน/คัดเลือกเกษตรกรที่จะเข้ารับการฝึกอบรม

8.2 คัดเลือกเกษตรกรที่จะเข้ารับการฝึกอบรม จำนวน 50 ราย และขอรับการสนับสนุนเป็นแปลงต้นแบบ 2 ราย

8.3 จัดฝึกอบรมให้ความรู้แก่เกษตรกรด้านต่างๆ พร้อมทั้งพาเกษตรกรไปศึกษาดูงาน ในแปลงที่ประสบความสำเร็จ ทั้งที่มีที่ตั้งอยู่ในพื้นที่ใกล้เคียง และโครงการอันเนื่องมาจากพระราชดำริอื่นๆ

8.4 สนับสนุนปัจจัยการผลิตให้แก่เกษตรกรที่เข้ารับการอบรมเพื่อสานต่อความรู้ที่ได้รับและนำไปปฏิบัติในแปลงของตนเอง

8.5 จัดทำแปลงสาธิตปลูกพืชหลังนาในพื้นที่ 3 ไร่ เพื่อเกษตรกรได้เรียนรู้จากการลงมือปฏิบัติ  
ซึ่งเป็นแปลงต้นแบบ เน้นการทำเกษตรรูปแบบเกษตรอินทรีย์เป็นหลัก

8.6 ติดตามการดำเนินงานของ ส.ป.ก. จังหวัด และเยี่ยมเกษตรกรที่เข้าร่วมโครงการ

8.7 รายงานความก้าวหน้าและผลการดำเนินงานผลการใช้จ่ายเงินประจำทุกเดือน

8.8 ติดตามประเมินผลเกษตรกรที่ได้รับการฝึกอบรมนำความรู้ไปประกอบอาชีพ

8.9 เผยแพร่ประชาสัมพันธ์ข้อมูลข่าวสารงานโครงการ/ผลสำเร็จของเกษตรกรในช่องทางต่างๆ เช่น สื่อออนไลน์ เอกสาร เป็นต้น

8.10 ศึกษาปัจจัยที่ส่งผลกระทบต่อการดำเนินโครงการ

8.11 พัฒนาศักยภาพเจ้าหน้าที่ ส.ป.ก. ส่วนกลาง/จังหวัด/เกษตรกร

-3-

**9. ตัวชี้วัด**

9.1 เชิงปริมาณ : เกษตรกรในเขตปฏิรูปที่ดินได้รับการส่งเสริมตามแนวทางพระราชดำริจำนวน 50 ราย

9.2 เชิงคุณภาพ: ร้อยละ 80 ของครัวเรือนเกษตรกรที่นำความรู้ไปปรับใช้ในการประกอบอาชีพ

9.3 ผลสัมฤทธิ์ : รายได้เฉลี่ยครัวเรือนเกษตรกรเป้าหมายในเขตปฏิรูปที่ดินเพิ่มขึ้นไม่น้อยกว่าร้อยละ 3 ต่อปี

**10. งบประมาณ**

761,700 บาท

**11. ระยะเวลาในการดำเนินโครงการ**

1 ตุลาคม 2562 – 30 กันยายน 2563

**12. ประโยชน์ที่คาดว่าจะได้รับ**

12.1 เกษตรกรมีความสามารถในการผลิตพืชหลากหลายชนิด สามารถแปรรูปไว้ใช้และจำหน่ายได้

12.2 เกษตรกรสามารถพึ่งพาตนเองได้ สามารถสร้างรายได้จากการจัดการผลผลิตในแปลง

12.3 เกษตรกรเข้าใจหลักการตลาดเกษตรกรพยายามช่วยเหลือตัวเองในการหาช่องทางการจัดจำหน่ายผลผลิต การควบคุมคุณภาพการผลิตเพื่อการตลาด